15/06/2021 | Administración LocalMunicipal
A Coruña
Alcaldía
Anuncio Decreto de Alcaldía sobre Delegación de Funcións da Presidencia do Consello Local de Igualdade

Por Decreto de Alcaldía DEC/AYT/4253/2021 de data 04/06/2021 resolveuse o seguinte: Mediante Decreto de Alcaldía nº DEC/AYT/6889/2018, de data 05/12/2018, se creou o Consello Local de Igualdade do Concello da Coruña como un espazo onde se reforcen as relacións entre o Concello e as entidades cidadás e para que estas tamén poidan relacionarse entre si, co obxectivo de participar e facer chegar propostas en materia de igualdade de xénero e diversidade afectivo sexuais, no ámbito local do municipio da Coruña, propiciando a análise, o debate e as propostas de actuacións orientadas á mellora permanente da calidade de vida da cidadanía. Tamén mediante este mesmo Decreto de Alcaldía, de data 05/12/2018, se aprobaron as Normas específicas de funcionamento do Consello Local de Igualdade do Concello da Coruña (en adiante, NEF), de conformidade co previsto no artigo 2.3 do Regulamento orgánico de participación cidadá, que foron publicadas de forma integra no BOP da Coruña nº 238, do pasado 14/12/2018, entrando as mesmas en vigor aos quince días, segundo o establecido na disposición final das NEF. Esta creación e funcionamento do Consello Local de Igualdade do Concello da Coruña, ven fundamentada no previsto no Regulamento orgánico de participación cidadá aprobado no Pleno municipal do 02/11/2004, e publicado no BOP da Coruña nº 285 de data 13/12/ 2004; onde se prevé que, ademais dos órganos de participación que establece o propio regulamento, o alcalde ou alcaldesa poderá crear consellos de participación cidadá de carácter sectorial ligados a servizos ou actividades concretas. A súa composición, as funcións e as normas específicas de funcionamento serán determinadas polo decreto que os cre, sen prexuízo do que establece o regulamento. Segundo.- Delegación de la Presidencia do Consello Local de Saúde na Concellería con competencias en materia de sanidade.- Segundo o establecido no artigo 12.1 das Normas específicas de funcionamento do Consello Local de Igualdade do Concello da Coruña, a Presidencia do Consello Local de Igualdade será ostentada polo alcalde ou alcaldesa da Coruña, que poderá delegar esta función na concellería con competencias na materia de sanidade. Tendo en conta esta facultade da alcaldesa do Concello da Coruña, e ca finalidade de facilitar a posta en funcionamento deste Consello Local de forma inmediata, e impulsar o desenvolvemento dos obxectivos e funcións do mesmo, de forma mais áxil e eficaz, resulta oportuna efectuar a delegación das funcións ostentadas pola alcaldesa segundo o establecido por lo artigo 12 das anteditas Normas específicas de funcionamento do Consello Local de Igualdade do Concello da Coruña. Asemade, segundo o establecido polo Decreto de Alcaldía nº 3846/2019 de data 26/06/2019, publicado no BOP da Coruña nº 124, de data 03/07/2019, esta Alcaldía acordou a organización e estrutura da organización municipal executiva, así como delegacións das súas atribucións de conformidade co establecido na Lei 7/85, de 2 de abril, Reguladora das Bases do Réxime Local, Lei 5/97, 22 de xullo de Administración Local de Galicia, Regulamento Orgánico Municipal e Regulamento de Organización, Funcionamento e Réxime Xurídico das Entidades Locais (RD 2.568/1986 do 28 de novembro). O apartado Cuarto deste Decreto da Alcaldía nº 3846/2019, establece, entre outras, a seguinte Área de goberno correspondente á organización e estrutura da Administración municipal executiva, ca indicación da persoa membro do equipo do goberno municipal, e en relación ca área de actuación municipal que tamén se indica: “IGUALDADE, BENESTAR SOCIAL E PARTICIPACIÓN: D.ª Sica Hortola Spirache. – Servizos sociais.” As materias de igualdade e diversidade enténdense incluídas dentro deste area de goberno. Tamén para facilitar a vixencia indefinida desta delegación de funcións, a consecuencia de das alteracións organizativas ou estruturais na organización da administración municipal executiva, o por cambio de mandato corporativo, que afecten a titularidade dos órganos corporativos afectados, e de acordo co establecido no artigo 10 do Regulamento Orgánico Municipal (ROM), aprobado polo Pleno municipal con data 02/11/2004, e publicado no Boletín Oficial da Provincia da Coruña nº 285 de data 13/12/2004, dita área de goberno municipal, de Igualdade, Benestar Social e Participación, deberá ser substituída a efectos desta delegación de funcións, pola que lle corresponda a dirección, xestión, inspección e impulso dos servizos municipais en materia de servizos sociais, segundo a estrutura e organización da administración municipal executiva e delegacións vixentes e establecida por la Alcaldía. En consecuencia, e procedente a delegación das funcións ostentadas pola alcaldesa segundo o establecido por lo artigo 12 das anteditas Normas específicas de funcionamento do Consello Local de Igualdade, na/o tenente de alcalde ou concelleira/o que ten atribuída por Decreto da Alcaldía a dirección, xestión, inspección e impulso dos servizos dependentes das área de Igualdade, Benestar Social e Participación. Tamén procede revocar e deixar sen efecto, de acordo co establecido no artigo 8 do ROM, a anterior delegación de funcións do mandato corporativo anterior, vixente ata agora, que foi aprobada polo Decreto de Alcaldía nº DEC/AYT/1750/2019 de data 20/03/2019, de delegación de funcións do Consello na Concellaría con competencias en materia de igualdade e diversidade. As resolucións que se adoptan son competencia do Alcalde-Presidencia do Concello da Coruña, segundo o establecido no artigo 12.1 das Normas específicas de funcionamento do Consello Local de Igualdade do Concello da Coruña, aprobadas polo Decreto de Alcaldía nº DEC/AYT/6889/2018, de data 05/12/2018, e publicadas no BOP da Coruña nº nº 238, do 14/12/2018. O réxime xurídico da delegación de funcións que se propón atópase regulado no Título II do Regulamento Orgánico Municipal (ROM), aprobado polo Pleno municipal con data 02/11/2004, e publicado no Boletín Oficial da Provincia da Coruña nº 285 de data 13/12/2004, e no artigo 44, 114 e seguintes do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, publicado no BOE nº 305 de data 22/12/1985. Visto o informe-proposta emitido en data 02/06/2021 pola Xefa de Servizo de Igualdade e Diversidade, coa conformidade da Tenente de Alcalde Responsable da Área de Igualdade, Benestar Social e Participación, e facendo uso das facultades que me atribúen o artigo 12.1 das Normas específicas de funcionamento do Consello Local de Igualdade do Concello da Coruña, aprobadas polo Decreto de Alcaldía nº DEC/AYT/6889/2018, de data 05/12/2018, e publicadas no BOP da Coruña nº nº 238, do 14/12/2018 Primeiro.- DELEGAR as funcións da Presidencia do Consello Local de Igualdade ostentadas pola Alcaldesa do Concello da Coruña, na/o tenenta de alcaldesa ou concelleira/o que ten atribuída por Decreto da Alcaldía a dirección, xestión, inspección e impulso dos servizos dependentes da respectiva área de goberno municipal en materia de servizos sociais; segundo o establecido por lo artigo 12 das Normas específicas de funcionamento do Consello Local de Igualdade do Concello da Coruña, aprobadas polo Decreto de Alcaldía nº DEC/AYT/6889/2018, de data 05/12/2018, e publicadas no BOP da Coruña nº nº 238, do 14/12/2018. Dita área de goberno municipal é na actualidade a Área de Igualdade, Benestar Social e Participación, e de acordo co establecido no artigo 10 do Regulamento Orgánico Municipal (ROM), aprobado polo Pleno municipal con data 02/11/2004, e publicado no Boletín Oficial da Provincia da Coruña nº 285 de data 13/12/2004, dita área de goberno municipal deberá ser substituída a efectos desta delegación de funcións, pola que lle corresponda a dirección, xestión, inspección e impulso dos servizos municipais en materia de servizos sociais, segundo a estrutura e organización da administración municipal executiva e delegacións vixentes e establecida por la Alcaldía. Segundo.- Dita delegación de funcións da Presidencia do Consello Local de Igualdade do Concello da Coruña, terán efectos inmediatos, e requirirá, para a súa eficacia, a aceptación da/o tenente de alcalde ou concelleira/o destinatario da mesma. Esta delegación de funcións entenderase que ten carácter indefinido, e a aceptación, vixencia e eficacia desta delegación de funcións, realizarase segundo o previsto nos artigos 6, 8, 9 e 10 do Regulamento Orgánico Municipal (ROM), aprobado polo Pleno municipal con data 02/11/2004, e publicado no Boletín Oficial da Provincia da Coruña nº 285 de data 13/12/2004. Terceiro.- Revocar e deixar sen efecto a delegación de funcións do mandato corporativo anterior que foi aprobada polo DEC/AYT/1750/2019 de data 20/03/2019, de delegación de funcións do Consello na Concellaría con competencias en materia de igualdade e diversidade. Cuarto.- Remitir o presente acordo ao Boletín Oficial da Provincia da Coruña, para a súa publicación mediante anuncio, e publicar igualmente o presente acordo no taboleiro de edictos do Concello da Coruña, sen prexuízo da súa efectividade desde o día indicado no apartado Segundo anterior, trala sinatura do presente decreto. Quinto.- Dar conta ao Pleno do presente acordo na primeira sesión que se celebre. Sexto.- Comunicar a presente delegación de funcións á Tenente de Alcalde responsable da Área de Igualdade, Benestar Social e Participación, as Xefaturas do Servizo de Servizos Sociais e do Servizo de Acción Social, e á Secretaría do Consello Local de Igualdade do Concello da Coruña.” A Coruña, a 08 de xuño de 2021 A Alcaldesa P. D. Julio Oscar Cervilla Sanchez Apellaniz O Coordinador xeral municipal (P. D. Decreto 3847/2019)